Chelsea Clinton vurderer politikken
Med tidligere president Bill Clinton som far og eksutenriksminister Hillary som mor, har Chelsea utvilsomt politikken i blodet. Men 33-åringen har til nå holdt seg borte fra «familieforretningene». På spørsmål fra NBC om hun ser for seg en fremtid i politikken, svarer imidlertid Chelsea: - Akkurat nå er jeg takknemlig for å leve i en by, stat og en nasjon der jeg støtter min ordfører, guvernør og president, og mine senatorer og representanter. - Men dersom jeg på et tidspunkt ikke lenger gjør det, og jeg tenker at jeg bidra meningsfullt, må jeg stille meg selv det spørsmålet. Hintet om en mulig politisk fremtid utgjør en ny vending i Clinton-sagaen. Meningsmålinger viser at moren Hillary er favoritt til å bli demokratenes presidentkandidat i 2016. - Jeg ønsker sterkt at hun tar det riktige valget for seg selv, og jeg vet at det vil være det rette valget for landet. Jeg vil støtte henne uansett hva hun faller ned på, sier Chelsea Clinton.
Midt i spekulasjonene om Hillary Clintons presidentambisjoner hinter datteren Chelsea nå om at hun kan komme til å tre inn i politikken.